Peterjasie Patriot #171
15 Junie, 2012
Die winter is nou al goed aan die gang, in 'n paar dae is die son veronderstel om te draai en dan behoort dit namate stadigaan warmer te word. Moeilik om te glo!
Die pasella hierdie keer is 'n eBoek met vleisresepte, gaan maar na die pasella afdeling en laai dit af.
Die resepte is weer 'n lekker verskeidenheid, gaan loer hieronder.
Ek wil graag in verbinding tree met enigiemand wat die Brachy behandeling asook bestraling behandeling ondergaan het vir prostaat kanker. Epos my asb by peter@peterjasie.co.za
Dis weer sulke tyd. As jy wil uitvind waar die vissies hulle bevind kan jy die volgende "Sardine Hotline" skakel - 0839139495
Word 'n Entrepeneur
Werk is skaars, elke jaar maak derduisende jongmense klaar met skool, en wat dan? Die volgende artikel wat ek uit mieliestronk.com hier plaas kan dalk bietjie lig werp op die probleem.
HULLE skuil in jou garage, in jou buitekamer, in jou kombuis en in die kinderkamer. Jy sal hulle in tydskrifadvertensies vind, in jou buurman se huis en by jou werk. Hulle is reg voor jou oë in die groente uit jou eie tuinakkertjie . . . in die stapels papiere langs jou rekenaar se laserdrukker . . . agterin jou bakkie . . . en iewers in jou kop.
Jy hoef ook nie ’n genie te wees of ’n magistergraad in besigheidsbestuur te hê om hulle in winste om te skep nie. Om sakegeleenthede raak te sien, is dikwels so maklik as om probleme in die samelewing te identifiseer en om maniere te kry om dit op te los.
Vindingryke mense wat byvoorbeeld die veilige haakspeld uitgevind het, of die balpuntpen, die kosverwerker en die oopmaak-ringetjie aan die koeldrankblikkie, was almal doodgewone sterfllinge wat op ’n dag ’n briljante idee gekry en werk daarvan gemaak het.
Maar dis natuurlik nie net uitvinders wat briljante idees het nie. Baie mense met hul eie besighede het hul stokperdjies, belangstellings en talente in bevredigende en dikwels winsgewende ondernemings verander -- bloot deur ’n behoefte in die wêreld om hulle op te merk en ’n manier te vind om daarin te voorsien. Jy kan ook.
Hierdie artikel is ’n samevoeging van die idees van verskeie gerekende sakekenners oor hoe om die bul by die horings te pak en ’n entrepreneur te word. Wie weet, jou heel eerste tree na ’n lewe as jou eie baas begin dalk net hier!
Word entrepreneurs gebore of gemaak?
VOLGENS Mauritz Bekker van die Entrepreneurial Business School (EBS), wat in die onderrig van entrepreneursvaardighede spesialiseer, dink die meeste mense waarskynlik dat daar slegs ’n paar entrepreneurs gebore word. Die rede is dat ons samelewing tot dusver betreklik min ware entrepreneurs opgelewer het.
Die oorsaak hiervan, sê Marius, is weer ’n kultuur waarin ons van kleins af gekondisioneer word om werksoekers pleks van werkskeppers te wees -- iets wat in die vroeëre ekonomiese klimaat nie ’n probleem was nie. Maar in ons veranderende wêreld hang dit grotendeels van entrepreneurs af om die nypende tekort aan werkgeleenthede hok te slaan.
Hoewel entrepreneurs steeds oor sekere ingebore eienskappe moet beskik op suksesvol te wees, moet ook onthou word dat basiese vaardighede inderdaad aangeleer word.
Kenners wat vir hierdie artikel genader is, stem boonop saam dat ons ons nie moet laat inperk deur ’n houding van ``ek kan nie’’. Die allegoriese verhaaltjie van vlooie in ’n kartonboks illustreer hoe futiel só ’n lewensuitkyk kan wees.
Vlooisirkus-mense, word vertel, weet van ’n vreemde ding wat gebeur wanneer hulle vlooie ``tem’’. As vlooie in ’n kartonboks geplaas en die deksel op die boks gesit word, spring hulle eers herhaaldelik op en af sodat hulle hul ``koppe’’ keer op keer bo teen die ``plafon’’ stamp. So spring hulle voort totdat hulle geleer het om hul spronge net tot ’n sekere hoogte onderkant die deksel te beperk.
As ’n mens daarna die deksel afhaal, sal die vlooie nie uit die boks spring nie. Hulle het hulself so gekondisioneer, om slegs lae spronge uit te voer, dat hulle om die dood nie meer hoog kan spring nie.
So is dit ook met baie mense. Hulle beperk hulself en bereik nooit hul potensiaal nie. Net soos die vlooie spring hulle nie hoër nie, omdat hulle -- jammerlik vasgeval in hul eie ``kartonboks’’ -- vas glo dat hulle tot niks meer in staat is nie.
Vyf sleutels tot sukses as ’n entrepreneur
DAAR is baie vaardighede wat ’n entrepreneur laat slaag, skryf Ken Lawson in sy boek Guide to Managing Your Career (in die beroemde KISS-reeks van Dorling Kindersley). Lawson beskou egter die volgende vyf eienskappe as noodsaaklik:
* Visionêre denke – jy moet groot en positief kan dink en ’n langtermyn-visie hê.
* Die vermoë om jou klante te kan gee wat hulle wil hê, wat ook al gebeur. As jy dit nie doen nie, sal hulle hulle tot iemand anders wend wat dit wel kan doen.
* ’n Mededingende instink. Jy sal waarskynlik te staan kom teen andere wat soortgelyke produkte of dienste kan verskaf. Jy sal bokant hulle moet uitblink – sommer ver bokant hulle.
* Deursettingsvermoë. Die kans is goed dat jou onderneming nie oornag gaan slaag nie. Jy sal lang tye van onsekerheid en vertwyfeling moet kan deurstaan.
* Deeglikheid. Met jou eie besigheid sal jy gedurig ’n oneindige klomp besonderhede moet hanteer. Jy kan sukkel as jy iemand is wat jou nie eintlik aan die klein dingetjies steur nie.
Alle sakekenners stem saam met Lawson dat durf (``guts’’) en deursettingsvermoë (``perserverance’’) onontbeerlik vir ’n entrepreneur is. Maar verskeie sou ook enkele ander eienskappe op sy lysie wou sien. Soos om ’n liefde vir die saak te moet hê wat ’n mens aanpak. En natuurlik die nugtere sakesin om nie halsoorkop in ’n onderneming in te storm sonder die nodige geld nie.
’n Groot sakewerf op die Internet, BusinessTown.com, stel dit pront: ``Die lewe is te kort om ’n besigheid te begin wat jou nie bevrediging en vreugde gee nie.’’ En wat die geld daarvoor aanbetref: ``Jy moet genoeg aanvangskapitaal hê plus voldoende kontant om ’n positiewe kontantvloei vir minstens die eerste jaar te handhaaf.’’
Tien beginsels vir ’n suksesvolle onderneming
REG in die begin reeds, selfs nog voor jy met jou nuwe besigheid begin, sê die kenners, moet jy die sekere beproefde sakebeginsels op die punte van jou vingers ken. Hier is ’n samevatting uit verskillende bronne:
* Kennis is mag. Trouens, alle goeie skakemanne sal jou vertel dat die nodige kennis die heel eerste ding is wat jy moet verkry as jy met ’n nuwe onderneming wil slaag. Lees op, studeer, ondersoek eers alles grondig omtrent die rigting waarin jy jou wil begewe. Onthou, dit kan die allerbelangrikste beroepskuif wees wat jy in jou hele lewe maak. Moenie net indons en duim vashou nie.
* Hou die aanvangskostes so laag as moontlik. Talle hoogs geslaagde ondernemings is met minimale kostes begin. Waar administrasiekoste en uitgawes tot die mininium beperk word, veral baie vroeg in die ontwikkeling van die besigheid, kan dit uiteindelik uitstekende vrugte afwerp.
* Maak seker dat jou onderneming voorsien in ’n behoefte wat in die mark bestaan. Ook dat daar ’n volgehoue vraag na jou produk of diens sal wees. Natuurlik is ’n kennis van die bedryf en die mark hier belangrik -- wat weer aansluit by die eerste punt hierbo.
* Beplan om op ’n haalbare wyse te groei. Die besighede wat die suksesvolste is, is dié wat bereikbare teikens nastreef -- gewoonlik nie dié wat vinnig enorme winste wil maak nie.
* Wees aanpasbaar. Geslaagde private besighede wat nie deur burokratiese rompslomp ingeperk word nie, kan hulle vinnig by nuwe modes en tegnologieë aanpas en het ’n hegte verbintenis met hul klante.
* Maak seker dat jy ’n geldplan het. Ook ’n begroting en ’n manier waarop jy jou maandelikse resultate kan meet. As jy nie weet hoe dit geldelik met jou besigheid gaan en jy geen spesifieke finansiële oogmerke vir die kort of lang termyn het nie, laat jy toe dat die spreekwoordelike noodlot oor jou vordering beslis. Dis geen goeie praktyk nie!
* Sluit diegene in wat na aan jou is. As ’n mens ’n verandering maak,
word jou huweliksmaat en naaste familie ook te nouste geraak. Maak seker dat jy hulle van die heel begin af in jou besluitnemings en beplannings ken. Verandering plaas verhoudings onder spanning. As julle die oorgang saam deurwerk, raak dit soveel makliker vir almal.
* Handhaaf ’n balans tussen werk, speel en jou gesin. Dis uiters belangrik vir langtermyn-sukses. Ons werk ons almal in die begin ’n ruk lank oor ’n mik om dinge op dreef te kry, maar as dit te gereeld en te lank gebeur, is dit ’n gevaarteken dat ’n mens besig is om perspektief te verloor. Jy moet gereeld kan uitspan om jou batterye te herlaai. Bestee ook tyd aan jou gesin, want as hulle swaar kry, is dit byna seker dat jou besigheid ook gaan swaar kry.
* Bly altyd ingestel op die sleutelfaktore wat jou klante uitstekende waarde vir hul geld gee. Moet nooit vergeet dat hulle byna altyd ’n keuse het om van iemand anders se produkte of dienste gebruik te maak nie.
* Les bes, stel ’n sakeplan op. Lees meer daaroor direk hieronder.
Die vyf komponente van ’n sakeplan
DIE MEESTE nuwe entrepreneurs is bra traag om ’n sakeplan op skrif te stel en tog is dit die ruggraat van enige besigheid. Dit moet ’n geskrewe oorsig van alle aspekte van jou nuwe onderneming wees -- van die ekonomiese lewensvatbaarheid daarvan tot ’n ontleding van jou sakevooruitsigte.
Daar is baie verskillende soorte sakeplanne en verskeie boeke wat jou verskillende formate daarvan sal bied. Joseph Anthony, skrywer van Working for Yourself, reken egter dat enige sakeplan die volgende vyf komponente moet bevat:
* Konsep -- ’n opsomming van jou sake-idee, jou ``doelwit-verklaring’’, tesame met ’n kort beskrywing van waar jou besigheid in die mark inpas en hoekom dit sal slaag.
* Detail -- ’n grondige beskrywing van jou besigheid, asook ’n diepgaande verduideliking van die produk of diens wat jy beplan en sy nut vir diegene wat dit sal koop en/of gebruik.
* Markprofiel -- ’n volledige beskrywing van jou klante, jou mededingers, die nodigheid van jou produk of diens, en die welstand en lewenskragtigheid van die mark. Dis nie raaiwerk nie. Dit moet op versigtige, deeglike navorsing berus.
* Strategie -- jou uitvoerige plan om jou produk of diens op die mark te plaas. Dit sluit in wat jy jou onderneming gaan noem, hoe jy dit gaan beskerm en watter tariewestruktuur jy gaan gebruik.
* Operasie/Produksie -- ’n deeglike bespreking van die bemarking van jou produk of diens, met verwysings na onder meer kantoorruimte, produksieskedules, inventarisse, voorrade, verskaffers, lisensies, versekering en hoe gehoor gegee sal word aan enige bestaande besigheidsregulasies.
Die kuns om geld te kry
VRA is vry, het die ou mense altyd gesê -- en weier daarby. Maar as jy ’n lening móét aangaan vir jou onderneming, sorg dat jy jou potensiële geldskieters só imponeer dat hulle kwalik kan weier om met jou sake te doen.
Wees gereed om vrae omtrent jou besigheid te beantwoord, en om om oop kaarte te speel oor jou geldsake soos dit was, is en hopelik nog sal wees. Hoe meer deurdag jou plan is en hoe meer vertroud jy daarmee is, des te indrukwekkender sal jy vertoon. Bring desnoods jou rekenmeester saam.
Berei jou voor om hulle te vertel waarvoor jy die geld wil gebruik. ’n Blote ``ek het die geld nodig’’ wek geen vertroue nie en sal dit laat lyk of jy die saak nie goed deurdink het nie. Verstrek die nodige besonderhede.
Stel ’n plan vir terugbetaling van die geleende geld voor. Baie plekke het ’n sekere buigsaamheid. Potensiële geldskieters sal dit waardeer dat jy daaraan dink om hulle terug te betaal en nie net om die geld te kry nie.
En dan is dit seker nie nodig om aan jou te vertel dat netjiese klere ’n veel beter indruk as verslonsdheid maak nie.
Die stig van ’n besigheid in Suid-Afrika
SAKE kan in Suid-Afrika gedoen word deur maatskappye (openbaar en privaat, insluitende filiaal- of dogtermaatskappye), geslote korporasies, vennootskappe, alleen-eienaars, gesamentlike ondernemings en takke van buitelandse maatskappye.
Elkeen van hierdie besighede word op sy eie manier saamgestel. Enige sewe of meer mense kan byvoorbeeld ’n openbare maatskapppy vorm. Daarteenoor kan een of meer mense ’n private maatskappy saamstel.
Wanneer ’n besigheid in ons land gevestig word, moet ’n sakelisensie (onbepaald geldig) van die plaaslike owerheid verkry word. Twee kategorieë besighede, dié wat kosprodukte hanteer en dié waar mense vergader, soos plekke vir vermaak, moet egter jaarliks opnuut lisensies van die betrokke munisipaliteit kry.
Soorte besighede wat vanuit die huis bedryf kan word
BAIE mense wat vanuit hul huis werk, sal jou vertel hoe lekker dit is om nie meer elke dag kantoor toe en terug te pendel nie. Hier is maar enkele werke waarvoor die eie huis as kantoor en/of ``fabriek’’gebruik kan word:
* Konstruksie: huisverbeterings, die verf van huise, binnenshuise versiering.
* Persoonlike dienste: haarversorging, massering, onderrig in byvoorbeeld wiskunde of Engels, musieklesse.
* Ander dienste: boekhouding, vertaling, kopieskryf, rekenaarprogrammering, versekering, verkoop van eiendom, motorherstelwerk, spyseniering.
* Vervaardiging en verwerking: die raam van portrette en skilderye, stoffeerwerk, naaldwerk, soetgebak, houtwerk.
BELANGRIK: Voordat jy met ’n tuisbedryf begin, stel net eers vas of jy nie daarmee enige plaaslike regulasies van jou dorp of stad oortree nie.
OM as ’n nuwe entrepreneur te slaag, verg vasbyt. Baie mense droom daaroor, maar het eenvoudig nie die drif en ywer om te volhard nie. In hierdie artikel het ons egter by die dromers verbygekyk na die daders -- en hulle ’n paar riglyne gegee oor hoe om te begin. As jy tot hier gelees het, is jy bes moontlik een van hulle.
Indien wel, is nog nuttige raad aan jou om nie oorhaastig te wees nie. Wees kalm en rustig -- beplan versigtig. Goeie beplanning is eintlik ’n voorvereiste as ’n mens in vandag se harde sakewêreld bo wil uitkom met ’n eie besigheid. Ewe belangrik is harde werk, ’n gedurige taksering van waar jy is en waarheen jy op pad is, die voorsiening van produkte van ’n hoë gehalte en uitmuntende diens. Natuurlik sal ’n bietjie geluk langs die pad ook help.
Voorts kan dit jou loon om ’n gewoonte van lewenslange leerdery te maak. Jy gaan baie leer as jy van beroep verander om ’n entrepreneur te word, maar die verwerwing van kennis kan nie ophou sodra jou besigheid gevestig is nie.
Verandering gaan vir die voorsienbare toekoms ’n blywende deel van die Suid-Afrikaanse lewenswyse wees. Die sukses van jou besigheid gaan ook afhang van jou vermoë om jou by maatskaplike en tegnologiese veranderings aan te pas.
Hou dus aan met lees, skryf jou in vir kursusse en verbreed jou kennis en begrip van die wêreld om jou.
En baie welkom in die kring van die vooruitstrewendes!
Ek het 'n rukkie gelede die volgende idees bymekaar gesit, dalk kan dit ook help.
Meeste mense besit deesdae rekenaars. Dit gee my 'n groot kramp as daar iets verkeerd gaan met my komper en ek moet alles uitprop, dit in die motor laai en na die plaaslike komperwinkel neem. As my komper breek wil ek dit in my huis en nog dieselfde dag reggemaak hê!
Hier is jou kans as jy in staat is om kompers te herstel. Werk van jou huis, adverteer plaaslik en bied aan om na jou kliënt se huis te gaan en die werk daar te doen of dit daar af te haal en terug te besorg! Ek sal vir seker so iemand ondersteun!
Baie mense sit met hope langspeelplate wat hulle nie meer na kan luister nie omdat mens nie meer platespelers te koop kan kry nie. As jy 'n komper het is dit redelik maklik om plate om te sit op CD's. Adverteer plaaslik en dan in naburige dorpe, ek sien gereeld advertensies van mense wat wil weet hoe om hulle ou plate op CD te sit.
Baie mense sit met ou fotos van geliefdes wat met die tyd gevou of gekrap geraak het. As jy 'n komper en die regte sagteware het kan jy die fotos so goed soos nuut herstel, bied sommer aan om dit vir hulle te raam ook!
Ek kry 'n advertensie in my posbus van mense wat op weeksdae 'n maaltyd by jou huis kom aflewer. Die koste is R19.99 per bord en die verskeidenheid is groot, van bobotie tot skaapnek potjie. Elke maaltyd het ook groente by. Ideaal vir werkende mense wat nie tyd het vir koskook nie.Jy kry 'n maand se spyskaart vooruit so jy weet wat jy gaan kry. Ek dink so iets kan in groot dorpe of stedelike gebiede werk.
Die Pasella hierdie keer is 'n resepte eBoek met Vleisresepte, regs klik hier om dit af te laai
'n Vrye volk is ons!
'n Vrye volk, 'n Vrye volk
'n Vrye, Vrye volk is ons!
waar onse vreugdeskote g'knalt
'n Heerlik land, 'n Heerlik land
Dit is, Dit is ons vaderland!
in wêrelds statery
loof onse God! loof onse God!
Dit is April en die Boesmans in die Kalahari vra hulle nuwe stamhoof, "Spaarwater Kruiper", of dit hierdie winter matig of koud gaan wees.
Omdat hy stamhoof is in meer moderne tye, het hy nooit die ou geheime geleer nie.
Wanneer hy die lug bestudeer, kon hy nie voorspel hoe die winter gaan wees nie.
Nieteenstaande het hy besluit om dit veilig te speel en hy verklaar dat dit 'n koue winter gaan wees en hulle moet begin brandhout bymekaar maak ter voorbereiding. Hy is egter 'n praktiese man en na 'n paar dae kry hy 'n plan. Hy stap na 'n publieke telefoon by die nasionale pad, skakel die weerburo en vra, "Gaan die komende winter koud wees in die Kalahari?"
"Ja dit lyk so." bevestig die een wat geantwoord het.
'n Week later skakel hy weer die weerburo.
"Lyk dit nog steeds na 'n baie koue winter?" vra hy
"Is julle heeltemal seker dat dit baie koud gaan wees?" vra hy
"Absoluut" kom die antwoord, "dit lyk al hoe meer of dit een van die koudste winters ooit gaan wees."
"Ons satelliet fotos wys die Boesmans maak bedonnerd hout bymekaar, en hulle is nooit verkeerd nie!"
Die werker vra, “En as ek 'n 6 gooi?”
Die boer antwoord, “Wel, die reëls sê dan kan jy weer gooi!”
Lees is 'n avontuur
Volgens Charles Jones sal die mens wat jy vyf jaar van vandag af gaan wees in 'n groot mate van twee dinge afhang: die boeke wat jy lees en die mense wat jy jou vriende maak.
Dis oor die eerste saak van boeke lees - en ook tydskrifte, koerante en internet - wat ek graag 'n paar gedagtes met jou deel. Volgens Jones is jou toekoms in gedrang wanneer dit by lees kom. Vir jou om as mens te groei is dit nodig om meer kennis op te doen. Lees bly een van die mees kosbare bronne vir inligting, menings en feite.
Sommige mense stagneer in hul omstandighede. Hulle het steeds dieselfde idees, dieselfde probleme en dieselfde ou klagtes. Dis mense wie se enjin in die lewe stol en nie verder as sekere omstandighede kan beweeg nie.
Die mens is geskape as 'n wese om nuuskierig te wees en altyd meer te wil weet. Dis immers hoe ontwikkeling plaasvind, nuwe uitvindsels bedink, probleme opgelos en vooruitgang bewerkstellig word.
Ons is dikwels die mening toegedaan om kennis te verwerf jy by 'n universiteit of kollege moet inskryf om 'n formele kwalifikasie te kry. Ons leef vandag egter in 'n tyd waar inligting meer vrylik beskikbaar is as ooit te vore. Met die druk van 'n paar knoppies op jou rekenaar het jy toegang tot 'n onbeperkte skatkamer van informasie oor bykans enige onderwerp onder die son.
Op rakke in boekwinkels kry jy die wonderlikste boeke. In hierdie boeke skryf top kundiges en deel hul kennis en ervaring met jou. Sulke kennis is relatief goedkoop, want jy kry hier informasie waarvoor jy andersins ten duurste sou betaal.
En dan is daar altyd 'n biblioteek waarby jy kan aansluit. Wat 'n wonderlike voorreg om by 'n biblioteek in te stap en tussen boeke te kies en keur. Die boeke dan uit te neem en by die huis te lees en te bestudeer.
In koerante deel skrywers en kenners hul kundigheid en idees oor 'n wye verskeidenheid van onderwerpe - nuus, sport, finansies, kunste, beleggings en so meer.
Lees is 'n avontuur wat jou insig en kennis verbreed om as mens te groei en soveel meer te maak van die omstandighede en die wêreld waarin jy leef.
Wat moet jy lees? Jy kan enigiets lees. Daar is geweldig baie inligting beskikbaar. Jy kan lees van tuinbou, geskiedenis van die mensdom, ruimte-reise, mediese ontwikkeling, heldedade van mense, selfontwikkeling, finansiële kennis, nuwe ontdekkings, navorsing op verskillende terreine. Dit is self goed om oor die geskiedenis te lees, want dit gee aan jou perspektief op jou lewe en die verwantskap met die verlede, die hede en die toekoms. Daar is soveel om op te lees en jou menswees daardeur te verryk. Hierdie soort lees is ingestel om jou kennis te verbreed. Dit dissiplineer en oefen jou brein en help jou om krities en innoverend te dink. Jy kan egter ook lees vir die plesier verbonde aan lees. 'n Lekker storieboek is ook goed vir stimulasie van die brein en help dikwels met die ontlading van stres en eensaamheid. Die enigste lees wat seker nie veel help nie, is wanneer jy met 'n negatiewe gesindheid en weerstand lees.
Ons het nou kortliks gesels oor die waarde van lees. Kom ek probeer die waarde van lees opsom:
• Verbeter jou woordeskat en spelvermoë.
• Maak jou keurig en afgerond as mens.
• Verbeter jou analitiese en kritiese denke.
• Verbeter jou kreatiewe denke.
• Vermeerder jou kennis en verbreed jou horisonne.
• Maak jou kalm en ontspanne en verlig verveling.
• Ontwikkel jou skryfvaardighede.
• Verbeter jou fokus, konsentrasievermoë
• Verbeter jou geheue.
• Dit ontwikkel en versterk jou breinkrag.
• Vermeerder jou algemene kennis.
• Gee jou iets om oor te praat in geselskap.
• Gereelde lees verbeter jou self-dissipline.
• Jy kan enige plek lees en dus enige plek leer.
• Relatief goedkoop ontspanning.
• Relatief goedkoop akademiese / opvoedkundige inligting.
• Dek die wêreld oop en jy ervaar verrassings.
• Verander jou lewe positief.
Drie aanhalings waarmee ek wil afsluit:
"Ek vind televisie baie opvoedkundig. Elke keer as iemand die televisiestel aansit, gaan ek na 'n ander kamer en lees 'n boek." - Groucho Marx
"Hoe meer jy lees, hoe meer dinge sal jy leer. Hoe meer dinge jy leer, hoe meer plekke sal jy besoek." - Dr. Seuss
"Boeke is die stilste en die mees konstante van vriende; hulle is die toeganlikste en mees wyse van raadgewers en is meer geduldig as onderwysers." - Charles William Eliot
Goed ek gaan nie nou langer skryf nie, want ek wil 'n boek gaan kry om te lees.
"Jy het nie nodig om boeke te verbrand om 'n kultuur te vernietig nie. Al wat jy moet doen is om mense te kry om op te hou lees." - Ray Bradbury -
Melktert met ‘n verskil
1 L (4 k) volroommelk
2 kaneelstokkies (of roer 1/2t kaneel poeier by)
80 ml (1⁄3 k) mielieblom
100 g STORK BAKE, in blokkies gesny
2 pakkies (200 g elk) Tennis-beskuitjies
Verhit 750 ml (3 k) van die melk saam met die kaneelstokkies tot net onder kookpunt.
Laat 10 minute staan en verwyder die kaneelstokkies.
Meng die vlapoeier en mielieblom met die res van die melk en die kondensmelk tot glad.
Voeg by die warm melk, plaas terug op die plaat en bring tot kookpunt.
Laat prut tot verdik en gaar.
Haal van die plaat af en klits die STORK BAKE en eier by.
Pak ’n laag Tennis-beskuitjies in ’n bak van 35 x 20 cm.
Maalvleis en Mielie Frikkadelle
160ml vars broodkrummels
500ml gaar mielierys (gruis)
400ml Cheddarkaas, gerasper
Meng alle bestanddele behalwe kaas.
Vorm vleismengsel in 16 plat koekies.
Plaas op 8 van die koekies kaas en bedek met ander koekies.
Druk kante stewig vas om te verhinder dat kaas gedurende braaiproses uitloop.
Braai in vlak olie tot gaar.
TWEE KEER OPSKEP GROENBOONTJIES
500 g groenboontjies, diagonaal in skuins stukkies gesny
1-2 knoffelhuisies, fyn
40 g tamatiepuree (pasta)
250 ml groente aftreksel van blokkie of poeier (liefs een waar groen kruie in sit)
1. Sorteer uie en knoffel tot sag in die olyfolie.
2. Voeg die tamatiepuree daarby en bak bietjie sodat die suur smaak daarvan weggaan.
3. Doen nou al die ander bestanddele daarby en kook saggies tot alles goed gaar is en tot die vog ‘n dikker sous vorm.
500g sakkie Cremora
1 koppie yskaswater
2 blikkies kondesmelk
Gooi Cremora in mengbak. Voeg yskaswater by (dit moet yskaswater wees) en klits tot glad. Voeg kondesmelk bly en hou aan klits.
Voeg nou die suurlemoensap by, nie alles op een slag nie, anders word dit nie styf nie. Klits die heel tyd en gooi so kort-kort 'n spuit suurlemoensap by. Dit moet so ongeveer 15 min neem om die hele botteltjie in te spuit. Teen die tyd is die mengsel baie dik.
Pak tennisbeskuitjies in bak uit en skep mengsel bo-oop, en krummel beskuitjies bo-oor. Dit kan dadelik geëet word of in die yskas gebêre word vir later.
1 Eetlepel ligte goue stroop (Corn Syrup)
Meng al die glasuurbestanddele, behalwe die Vanielje-ekstrak, in kastrol op stoof terwyl jy dit roer tot kookpunt.
Voeg Vanielje-ekstrak by en meng goed. Laat mengsel afkoel terwyl die koek voorberei word.
¾ Koppie karringmelk
Meng koekmeel, bakpoeier, anys en sout deur 'n sif in een bak.
Neem 'n ander bak en roer/meng die eiers, karringmelk, olie en vanielje-ekstrak saam. Voeg die wortels, pynappels, klapper, rosyntjies en neute by hierdie mengsel en meng goed.
Meng nou sowat die helfte van die koekmengsel goed daarby. Voeg dan orige helfte van koekmengsel by en meng ook goed deur.
Smeer 'n groterige oondbestande glasbak (Pirex) en gooi die deeg daarin. Sprei die deeg om die pan te vul. Bak in oond teen 350 grade C vir 40 minute.
Wanneer koek uit die oond kom, steek baie gaatjies oral in koek met 'n stokkie. Gooi nou die afgekoelde glasuurmengsel eweredig oor koek en laat sous intrek vir sowat een uur.
Sny in redelike blokkies om te bedien. Strooi anys en/of strooisuiker oor of bedien met room.
1½ pakkie gemmerkoekies (200 g elk)
¾ koppie gouestroop
3 eetlepels vlapoeier
1½ koppie kookwater
Kook stroop en water saam. Meng die vlapoeier by stroop.
Breek gemmerkoekies in stukke.
Meng alles en gooi in 'n gesmeerde vorm en laat stol. Bedien met geklopte room.
1/2 koppie margarien
2 eeteel kookolie
Sif meel, bakpoeier en sout. Vryf botter in meel todat dit soos mieliemeel lyk.
Gooi kookolie in holte. Klits eier baie goed en voeg by.
Maak aan met water tot slap deeg - Rol uit.
1 kg gemaalde vleis, ui, aartappel, kook tot sag.
Voeg kruie by en gegeskilde tamatie.
Laaste 2 teel kerriepoeier. Laat afkoel.
Skep in kors en bedek met kors.
Bak in matige oond tot bruin. Bedien saam met slaaie.
Meng die droe bestanddele en meng met 250ml koue melk. Klits die eiergele en voeg by.
50 ml margarien / botter
25 ml margarien / botter
Sif droë bestanddele saam. Vryf 50 ml margarien in tot mengsel soos broodkrummels lyk.
Klits eier en melk saam, roer by meelmengsel in en meng tot 'n sagte deeg.
Voeg nog melk by indien nodig.
Verhit water en 25 ml margarien tot kookpunt.
Skep lepelsvol deeg in kokende water. Sit deksel op en laat kook 15 minute. Moenie deksel oplig terwyl kluitjies kook nie.
Skep kluitjies met 'n gleuflepel uit in 'n diep opskepskottel. Strooi kaneelsuiker oor.
Kook water waarin kluitjies gaar gemaak is weer. Voeg kaneelsuiker by en giet oor kluitjies. Jy kan nog water byvoeg indien nodig.